**Îmi vine să...**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi vine să scârțâi a roată,

îmi vine să dorm a vecie,

lumina în vers este moartă,

și moartă ești tu, poezie.

Mă cheamă o aripă albă,

mă-neacă un val a protest,

semnează o inimă oarbă

complotul acesta funest.

A vară se-aude de-afară,

a noapte se-aude târziu,

muriră acei ce strigară

în lacrimi pierduți în pustiu.

Un Blaga se naște o dată,

Arghezi s-a dus după el,

o floare albastră-i uitată,

și teiul, și lacul la fel.

Consorții semnează victorii

pe foi reciclate a fum,

îmi vine să țip a istorii,

dar nimeni n-ascultă acum.

Pe Stanca uitarea-l înghite,

un înger zâmbește a blond,

noi stele se nasc tipărite

pe bolta lipsită de fond.

A roată îmi vine a trece,

îmi vine să plâng a vecie,

lumina în vers este rece,

trezeste-te, tu, Poezie!

Adina V.

5.07.2018